**Maiju Salmenkivi** (s. 1972 Espoo) on suomalainen taidemaalari, laulaja ja kuvataideopettaja
Salmenkiven pyörteisillä vedoilla tehtyjä maalauksia on sanottu runsaan psykedelisiksi ja unenomaisen ekspressionistisiksi fantasiamaailmoiksi.

Salmenkiven maalausten elementit vaihtelevat esittävästä abstrahoituun.
Hän maalaa akryylillä ja öljyllä kankaalle tai MDF-levylle näkyvin siveltimenvedoin. Maalaustavassa on myös pyyhkäisymäisyyttä. Salmenkiven maalaustapaa on verrattu Anna Tuoriin, joka oli Salmenkiven kanssa samaa vuosikurssia Kuvataideakatemiassa.
Maalausten leijuvassa tilassa on nähty sukulaisuutta myös Marc Chagallin maalauksiin.

Alkuun Salmenkivi maalasi paljon öisiä Helsinki-näkymiä. Vuonna 2012 hänen näyttelynsä näyttelynsä Kalhama & Piipossa (nyk. Helsinki Contemporary) herätti laajaa huomiota. Teoksia ostettiin useisiin kokoelmiin kuten Kiasmaan ja Helsingin taidemuseo HAMiin. Maalauksissa oli uhkaavia näkymiä, myrskypilviä ja pyörteistä maailmankaikkeutta.
Salmenkivi maalaa yhtä aikaa useita teoksia, aloittaa abstrakteista muodoista, jotka alkavat elää ja löytää esittävää muotoa.

Salmenkivi opiskeli Kuvataideakatemiassa maalaustaiteen osastolla 1997-2003, aiemmin Taideteollisessa korkeakoulussa kuvataideopettajaksi vuodesta 1992 alkaen Helsingin kuvataidelukion jälkeen. Salmenkiven näyttelyitä on ollut Helsinki Contemporaryssä, Kluuvin galleriassa ja Galleria Huudossa.

Salmenkiven teoksia on Kiasman, Amos Andersonin taidemuseo, Emman ja Wihurin säätiön kokoelmissa. Laulajana Salmenkivi on julkaissut etenkin lastenlauluja, kuten Popsi, popsi porkkanaa.

Kirjallisuutta
--------------

* Juha-Heikki Tihinen: *Maiju Salmenkivi*. Gallery Kalhama & Piippo, 2012. ISBN 9789526702063. (englanniksi)

Lähteet
-------

1. ↑  Maiju Salmenkivi Artfacts.net. Viitattu 2.4.2023. en
2. ↑  Maiju Salmenkivi *Kansalliskirjasto*. Finna. Viitattu 3.4.2023.
3. ↑  Timo Valjakka: Toimittaja suosittelee: Maiju Salmenkiven psykedeelistä runsautta, Kaarina Kaikkosen parantavaa kultaa ja Kirsi Mikkolan sirpaleisia peilejä *Helsingin Sanomat*.  3.10.2020. Viitattu 3.4.2023.
4. ↑  Harri Mäcklin: Näyttelyvinkit: Nuoria tekijöitä, vanhoja mestareita *Helsingin Sanomat*.  7.2.2015. Viitattu 3.4.2023.
5. 1 2  Viivi Poutiainen: Arvio: Maiju Salmenkivi: Happy garden.  2.12.2017. Editmedia. Viitattu 3.4.2023.
6. 1 2  Harri Mäcklin: Huolettomat lapsuusmuistot ja pahaenteiset painajaiset sekoittuvat Maiju Salmenkiven monikerroksisissa maalauksissa *Helsingin Sanomat*.  21.10.2020. Viitattu 3.4.2023.
7. 1 2  Leikkiä, iloa & rentoutta!  11.2.2012. Voima. Viitattu 3.4.2023.
8. 1 2  Aino Frilander: Helsinki-näkymistään tunnetulle Maiju Salmenkivelle maalaaminen *Helsingin Sanomat*.  12.2.2015.
9. 1 2  CV *maijusalmenkivi.com*. Viitattu 3.4.2023.
10. ↑  Maiju Salmenkivi *discogs.com*. Viitattu 3.4.2023.

Aiheesta muualla
----------------

* Maiju Salmenkiven verkkosivut
* Maiju Salmenkivi Kansallisgallerian kokoelmissa
* Maiju Salmenkivi Instagramissa
* Maiju Salmenkivi YLEn Taiteilijaelämää-sarjassa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |